ออสเตรเลียเร่งเร้าจีน ให้จัดการคดีผู้บริหารของบริษัทเหมืองแร่ Rio Tinto ถูกตั้งข้อหาทุจริตคดโกง อย่างรวดเร็ว
ออสเตรเลียเร่งเร้าให้จีนจัดการอย่างเปิดเผย และรวดเร็วต่อคดีที่นาย Stern HU ผู้บริหารของบริษัทเหมืองแร่ Rio Tinto ถูกตั้งข้อหาทุจริตคดโก
ออสเตรเลียได้ตอบสนองอย่างระมัดระวัง ต่อข่าวที่ว่านายSternHU ผู้บริหารของบริษัทเหมืองแร่ Rio Tinto พร้อมกับพนักงานชาวจีนของบริษัทอีก3 คนถูกตั้งข้อหาอย่างเป็นทางการแล้ว โดยโฆษกกระทรวงการต่างประเทศออสเตรเลีย เรียกร้องให้จีนจัดการกับคดีนี้อย่างโปร่งใสและรวดเร็วฉับไวทางด้านนักวิเคราะห์ ด้านกิจการระหว่างประเทศหลายคนชี้ว่า คดีดังกล่าวอาจสั่นคลอนความสัมพันธ์ระหว่างออสเตรเลียกับจีนซึ่งเป็นประเทศคู่ค้าใหญ่ที่สุดของออสเตรเลียได้ ผู้บริหารของRioTinto ทั้ง 4 คนถูกกักขังไว้ตั้งแต่เดือนกรกฎาคมปีที่แล้วระหว่างที่กำลังมีการเจรจาข้อตกลงเรื่องแร่เหล็ก โดยอัยการจีนกล่าวหาว่าผู้ต้องหาทั้ง 4คนมีส่วนเกี่ยวข้องในการร้องขอหรือรับสินบนก้อนใหญ่ คุณ Jerome Cohen ศาสตราจารย์ด้านกฎหมายจีนแห่งมหาวิทยาลัยนิวยอร์ค ชี้ว่ามีโอกาสน้อยมากที่ผู้ต้องหาทั้ง4 คนจะรอดพันการถูกตัดสินว่ามีความผิดจากคดีนี้ ผู้เชี่ยวชาญด้านกฎหมายจีนผู้นี้ระบุว่าทนายความจีนที่เข้ามาดูแลแก้ต่างให้แก่จำเลยในคดีนี้เป็นคนเก่งและมีประสบการณ์สูงแต่น่าเสียดายที่การเป็นทนายให้แก่ผู้ต้องหาในประเทศจีนนั้น มี โอกาสน้อยที่จะสามารถปกป้องลูกความได้ เมื่อเปรียบเทียบกับระบบยุติธรรมในประเทศอื่นดังนั้นจึงมีโอกาสสูงมากที่ทั้ง4 คนจะถูกตัดสินว่ามีความผิด อย่างไรก็ตาม จนถึงขณะนี้ยังไม่มีการกำหนดวันพิจารณาคดี รับสินบนครั้งนี้แต่อย่างใด ทางด้านบริษัทเหมืองแร่RioTinto ออกมาเปิดเผยว่า ไม่เคยทราบและไม่มีส่วนรู้เห็น ต่อการกระทำผิดของพนักงานทั้ง4 คน ในวันพฤหัสบดี โฆษกกระทรวงการต่างประเทศจีนแถลงว่า พนักงานทั้ง 4 คนของ Rio Tinto จะได้รับรองการปกป้องสิทธิตามกฎหมาย โดยโทษสูงสุดสำหรับความผิดฐาน จารกรรมทางธุรกิจในประเทศจีนคือจำคุก7 ปี และความผิดฐานรับสินบนมีโทษจำคุก 5 ปี ปัจจุบันจีนคือประเทศผู้ผลิตและนำเข้าแร่เหล็กรายใหญ่ที่สุดในโลกโดยแร่เหล็กส่วนใหญ่นำเข้ามาจากเหมืองต่างๆในออสเตรเลีย ส่วนอุตสาหกรรมเหมืองแร่ของออสเตรเลียนั้น ก็เป็นส่วนสำคัญ ที่ช่วยปกป้องเศรษฐกิจออสเตรเลียจากผลกระทบอันเลวร้ายที่สุดที่เกิดจากภาวะเศราบกิจโลกถดถอยในช่วงที่ผ่านมา